# ****VEDTEKTER FOR SFO I BERLEVÅG KOMMUNE****

#

1. **FORMÅL**

**Skolefritidsordningens formål er gitt i Opplæringsloven § 13-7**

***«Kommunen skal ha et tilbud om skolefritidsordning for 1.- 4. års trinn og for barn med særskilte behov på 1.-7.årstrinn. Skolefritidsordningen skal legge til rette for lek, kultur- og fritidsaktiviteter med utgangspunkt i alder, funksjonsnivå og interesser hos barna. Skolefritidsordningen skal gi barna omsorg og tilsyn. Funksjonshemmede barn skal gis gode utviklingsvilkår.»***

**Skolefritidsordningen skal legge vekt på å synliggjøre de flerkulturelle forhold i kommunen.**

**Skolefritidsordning skal ha en årsplan som legges fram for samarbeidsutvalget ved Berlevåg skole for godkjenning.**

1. **EIERFORHOLD**

Skolefritidsordningen (SFO) eies og drives av Berlevåg kommune i samsvar med gjeldende lovverk og forskrifter, og kommunale vedtak.

SFO sorterer administrativt under oppvekstsjef, men rektor ved Berlevåg skole har personalansvar for leder av SFO.

Berlevåg kommune er tilsyns- og godkjenningsmyndighet.

1. **INNHOLD OG VERDIGRUNNLAG**

SFO skal være en pedagogisk virksomhet og drives i samsvar med rammeplan for skolefritidsordningen.

Skolefritidsordningen skal legge til rette for lek, kultur- og fritidsaktiviteter. Det skal tas utgangspunkt i barnas alder, funksjonsnivå og interesser. Skolefritidsordningen skal gi barna omsorg og tilsyn. Funksjonshemmede barn skal gis gode utviklingsmuligheter. Leksehjelp og musikk- og kulturskoletilbud kan legges til skolefritidsordningen. Opplæringsloven § 13-7 andre ledd

1. **FORELDREMEDVIRKNING**

Skolenes foreldreråd fungerer også som foreldreråd for skolefritidsordningen. Foreldrerådet skal fremme samarbeidet mellom hjem og skolefritidsordning, samt foreldrenes og barnas interesser når det gjelder å sikre gode utviklings- og aktivitetsmuligheter.

Skolens samarbeidsutvalg fungerer også som samarbeidsutvalg for skolefritidsordningene, og leder for skolefritidsordningene har møte- og uttalerett ved behandling av saker som har med skolefritidstilbudet å gjøre.

SFO gjennomfører foreldremøter og foreldresamtaler etter behov - men minst en gang pr. år.

1. **BARNS MEDVIRKNING**

Barnekonvensjonen artikkel 12 gir barnet rett til å si sin mening og bli hørt. Artikkel 12 skal fremme barnets beste og barnets beste skal normalt ikke begrense retten til å bli hørt. I opplæringsloven 9 A-8 er elevdeltagelse i forhold til skolemiljøarbeidet regulert. Der står det blant annet at elevene skal engasjeres i planlegging og gjennomføring av det systematiske arbeidet for helse, miljø og sikkerhet ved skolen. Bestemmelsen gjelder også for skolefritidsordningen.

1. **OPPTAKSMYNDIGHET**

Leder i SFO er delegert myndighet til å foreta opptak, som gjøres på grunnlag av opptakskriteriene. Klagebehandlingen skjer i henhold til forvaltningslovens bestemmelser. Klage over opptak behandles av formannskapet

1. **OPPTAKSKRITERIER**

1.      Barn i 1-4. klassetrinn er sikret plass i SFO så langt det er plass.

2.      Søkere fra 5-7. klassetrinn prioriteres etter følgende kriterier:

a)  Funksjonshemmede barn

b)  Fremmedspråklig barn

c)   Barn søkt inn iht. lov om barnevern

d)   Barn av enslige forsørgere som er i arbeid eller under utdanning

e)   Barn søkt inn på grunn av sosiale, medisinske eller pedagogiske årsaker

f)    Barn med særlige leke- og aktivitetsbehov

g)   Yngre barn bør til en viss grad gå foran eldre barn, men det skal tilstrebes en viss aldersspredning.

1. **SØKNADSPROSEDYRE OG OPPTAKSPERIODE**

Hoved inntaket skjer etter søknad før 1.mai og gjelder til 30 juni. Søknadsskjema, med søknadsfrist 1.mai, sendes ut til alle barn i aktuell alder. Suppleringsopptak skjer fortløpende gjennom hele skoleåret. SFO tilbyr 100% full plass, men dagplass kan, etter avtale benyttes, så lenge det er kapasitet.

1. **OPPSIGELSE AV PLASS I SFO**

Dersom barnet slutter eller endrer oppholdstid, må plassen sies opp skriftlig til daglig leder med 1 – en – måneds varsel fra den 1. i måneden. Ved oppsigelse innlevert etter 1. april må det betales for plassen ut SFO- året.

1. **PERMISJON FRA SFO**

Søknad om permisjon fra SFO sendes leder av SFO innen den 1. i hver måned. Leder behandler søknaden om permisjon. Vedtaket kan påklages innen 3 uker, jfr. Forvaltningsloven § 29. Klagen sendes til oppvekstsjef via Leder av SFO i barnehagen.

Det vil rent unntaksvis være mulig å få permisjon fra SFO ved f.eks.:

- Familier i krise

- Sykehusopphold og opphold i andre institusjoner

- Foreldre i kortere studieopphold

1. **BETALING FOR PLASS I SFO**

Satsene for betaling av opphold fastsettes av Berlevåg kommunestyre. Vanligvis gjøres nye satser gjeldende f.o.m. 01.01. med mindre kommunestyret bestemmer noe annet. Nye satser kunngjøres på kommunens hjemmeside for SFO. Leder skal informere foreldreråd og samarbeidsutvalg om endring i satsene.

Det betales forskuddsvis for opphold i 10 måneder. Dagplasser etterskudds betales. Eventuell friplass kan søkes gjennom Velferdskontoret. Tilbudet om SFO-plass opphører ved betalingsrestanser på 2-to- måneder eller mer. I tilfelle barn hentes etter stengetid, belastes foreldrene etter retningslinjer med overtidsbetaling til personalet.

Det gis søskenmoderasjon, og størrelsen på denne fastsettes av kommunestyret. Det gis ikke søskenmoderasjon for kombinasjon av barnehageplass og plass i SFO.

- pr.mnd med 30% reduksjon for 2. barn.

- pr. mnd med 50% reduksjon for 3. barn

Selv om SFO skal følge skoleruta, har SFO utvidet åpningstid, en uke før og etter skolestart, samt i høst – og vinterferiene, samt i påskeuka frem til kl. 12:00. Denne tjenesten skal skje ved tilnærmet selvkost, dvs. at foreldre som ønsker SFO i hele, eller deler av nevnte tider, skal betale for dag plass. Satsene for dette er kr. 250,- Foreldre må melde inn behov om innen rimelig tid, og vil bli belastet for dagplasser i tilfeller hvor de ikke gir beskjed om barns fravær.

1. **ÅPNINGSTIDER OG FERIER FOR SFO**

SFO skal følge skoleruta. Åpningstidene for SFO er mandag til fredag kl. 7.00-16.00, alle skoledager før og etter undervisningstid, unntatt lørdager og offentlige høytids- og helligdager. SFO stenger kl. 12.00 onsdag før skjærtorsdag. SFO er stengt jule- og nyttårsaften. Dersom behovet ikke tilsier fulle åpningstider, kan andre tider godkjennes.

Skolefritidsordningen har 3-5 planleggingsdager som samordnes med skolens planleggingsdager. Alle barn skal ha 4 uker ferie i løpet av året, hvorav 3 uker sammenhengende, og ift. ferie må SFO og barnehage sees i sammenheng.

1. **UFORUTSETT STENGING AV SFO**

Stenging av SFO som følge av uforutsette forhold, avgjøres av leder i samråd med verneombud og oppvekstsjef. Driftsstans av varighet på inntil to dager pr. år gir ikke grunnlag for betalingsfritak.

1. **LEKE -OG OPPHOLDSAREAL**

Det er ikke fastsatt noen normer for areal, men SFO har fast lokale i skolen. SFO benytter seg av skolens fasiliteter til leke- og oppholdsareal.

1. **BEMANNINGSNORM**

Skolefritidsordningen skal ha en bemanning som er tilstrekkelig for å sikre et godt og trygt omsorgs- og fritidstilbud. Det skal to voksne i SFO dersom barnetallet overstiger 8. Bemanningen suppleres med en ekstra assistent for hvert 10.barn, dvs. fra og med 21 barn utløses en voksen, etc.

For barn med særskilte behov skal det settes inn ekstra ressurser etter enkeltvedtak og sakkyndig vurdering.

1. **KOMPETANSEKRAV**

Leder av SFO skal ha pedagogisk utdanning, og det er videre ønskelig at andre ansatte har fagbrev i barn -og ungdomsarbeider. Det er en målsetning av SFO skal ha minst en ansatt av hvert kjønn, men dette skal ikke gå på bekostning av kompetanse/erfaring. Det tas hensyn til dette ved nytilsettinger

1. **INTERKONTROLL**

SFO er underlagt Forskrift om Internkontroll og følger til enhver tid opp gjeldende forskrifter og kommunale bestemmelser/vedtak.

Skolefritidsordningen er ansvarlig for elevenes sikkerhet. Tilsynet må i praksis være

forsvarlig i forhold til risikoen for at skade eller ulykke kan skje. Forskrift til opplæringsloven kapittel 12 jf. forskrift til opplæringsloven § 12-1 bokstav e jf. §12-1 bokstav a.

1. **TAUSHETSPLIKT**

Samarbeidsutvalgets medlemmer og ansatte i SFO har taushetsplikt i henhold til Forvaltningsloven § 13 til 13 f.

1. **OPPLYSNINGSPLIKT**

Ansatte i SFO har opplysningsplikt overfor sosialtjenesten og barneverntjenesten etter bestemmelsene i barnehagelovens §§ 21 og 22.

1. **FORSIKRING**

Alle barn med plass i SFO er forsikret gjennom kollektiv ulykkesforsikring tegnet av kommunen.

1. **POLITIATTEST**

Alle ansatte i SFO skal legge frem tilfredsstillende politiattest som ikke er eldre enn 3 måneder, og kommunen skal kreve politiattest også for andre personer som regelmessig oppholder seg i SFO.

1. **UNNTAK FRA VEDTEKTENE**

Når særskilte grunner tilsier det, kan hovedutvalget for oppvekst og kultur gjøre avvik fra vedtektenes bestemmelser med unntak av det som er fastsatt i forskrift for SFO.

1. **VEDTEKTSENDRINGER**

Forslag til endringer av vedtektene sendes hovedutvalg for kultur og oppvekst, og vedtas av kommunestyret.

Vedtatt av kommunestyret i møte den: , sak:

.

© Løten kommune - Tlf: 62593000 - E-post: post@loten.kommune.no - Adr: Postboks 113, 2341 Løten - [Nettstedskart](http://www.loten.kommune.no/category3345.html)